**Navodila za uporabo spletne evidence obrokov**

**(odjave/ menjave menijev)**

**Prva prijava**

Odprite **šolsko spletno stran**

V desnem zgornjem kotu je ikona **Šolska prehrana** – kliknite nanjo

**Spletna evidenca obrokov**

**Prijava v spletno evidenco obrokov**

**Najprej kliknite Ustvari nov račun**

**Uporabniško ime**: prepišite **celotno** **številko**, ki jo imate na listu s **položnico** (**Plačnik**), vključno z začetnimi ničlami, če so. Dijaki 1. letnikov: če še niste dobili nobene položnice, boste številko dobili pri organizatorju prehrane.

**EMŠO**

**E-poštni naslov** za registracijo (vpišite svoj elektronski naslov)

**Registracija**

Odprite **svojo elektronsko pošto**. Na elektronski naslov ste dobili naslednje sporočilo:

*Pozdravljeni! To je avtomatsko generirano sporočilo ob oddaji zahteve za prijavo v spletno evidenco obrokov za \_\_\_\_\_\_\_\_\_\_\_\_\_\_\_\_\_ .Vaš račun je ustvarjen, vendar onemogočen (razlog je preprečevanje zlorab). Za aktivacijo računa sledite naslednji povezavi* ***Aktivacija uporabniškega računa.*** *Hvala in lep pozdrav.*

Kliknite na povezavo: **Aktivacija uporabniškega računa**.

Sedaj boste dobili na elektronski naslov **novo sporočilo**, kjer je vpisano **geslo za prijavo**:

*Pozdravljeni! Prilagamo vam geslo za prijavo v spletno evidenco obrokov za \_\_\_\_\_\_\_\_\_\_\_\_\_Geslo: \_\_\_\_\_\_\_\_\_\_\_\_\_\_ . Želimo vam uspešno uporabo portala. Hvala in lep pozdrav.*

Ponovno izberite **Prijava v spletno evidenco obrokov**. V polje Geslo prepišite **celotno geslo**, ki ste ga dobili po elektronski pošti. Če boste vklopili tudi možnost »**Zapomni si**«, vam v prihodnje gesla ne bo potrebno več vnašati.

**Menjava/ odjava menija**

Ko želite menjati meni ali odjaviti obrok za posamezne dneve, se prijavite in dobite vpogled v svojo prijavo na malico. Upoštevati morate nekaj dni zamika, kar bo določil ponudnik prehrane. Izbira menijev je objavljena v razdelku **Mesečni jedilnik za** mesec**.**

Kliknite na okence z menijem, ki ga želite zamenjati oz. odjaviti. Ob kliku na to okence se spodaj pojavi večje okno z meniji. Z drsnikom se spustite po seznamu in meni za ta dan zamenjajte ali odjavite s klikom na ustrezno ikono pod seznamom menijev. Dietnega menija ne izbirajte, čeprav je na seznamu, saj za to potrebujete zdravniško potrdilo. Ko končate, se odjavite.

Če želite **odjaviti** obrok, a ne uporabljate spletne evidence obrokov, pošljite elektronsko sporočilo na odjave@solskibistro.si **do 9.ure zjutraj za naslednji dan.** Za menjave velja zamik nekaj dni.